На основу чл. 146 Закона о планирању и изградњи (,,Сл. гласник РС“ бр. 72/09, 81/09, 64/10, 24/11, 121/12, 42/13, 50/13, 98/13, 132/14, 145/14, 83/18, 31/19, 37/19 и 9/2020, 52/2021 и 62/2023), члана 34 б Одлуке о измени и допуни одлуке о постављањ и уклањању мањих монтажних објеката привременог каратктера на јавним и другим површинама (,,Службени гласник општине Ариље“ број 23/24) , Oдлуке о објављивању позива за достављање понуда Општинског већа општине Ариље број II 352-176/2024, члана 3. Програма за постављање мањих монтажних објеката привременог карактера на јавним и другом површинама на територији општине Ариље („Службени гласник Ариље“ 15/23) и чл. 59 Статута општине Ариље (,,Службени гласник општине Ариље“ број 13/2019), Општинско веће општине Ариље расписује

**ЈАВНИ ПОЗИВ ЗА ДОСТАВЉАЊЕ ПОНУДА**

 ради давања на коришћење локације за постављање привременог монтажног објеката на јавној површини

1. Јавним позивом даје се на коришћење на одређено време за постављање привременог монтажног објеката, типа киоск, на јавној површини следећа локација:

|  |  |  |  |  |  |  |
| --- | --- | --- | --- | --- | --- | --- |
| Бр | Опис локације | Површина (м²) | Број објеката | Време коришћења | Почетна висина закупа у динарима | Намена |
| 1a. | Кат. парцела бр. 182/1 КО Ариље- угао улица Светог Ахилија и Браће Михајловића, са стране до парка | до 7 | 1 | 1 година | 279,216,00 | осмоугаони киоск, првенствено за продају штампе |

1. Почетна цена за локацију из става 1. овог Позива износи 276.216,00 и обухвата укупну накнаду за коришћење за назначени период.
2. Локација из става 1. овог Позива се даје на коришћење са постојећим стањем комуналне опремљености.
3. Учесници позива су дужни:

- Да на име депозита који представља шестомесечни износ почетне цене коришћење за локацију из става 1. овог Позива уплати на рачун број 840-742153843-66 позив на број по моделу 97 број 88-0043967 и доказ о уплати /уплатницу/ приложе у коверти заједно са понудом.

- Доставе доказ /уверење локалне пореске администрације/ да је измирио своје обавезе по било ком основу према локалним јавним приходима и доказ приложе у коверти заједно са понудом.

 Учесници у позиву имају право на повраћај депозита уколико не буду оглашени за најповољније понуђаче.

 Учесник у огласу губи право на повраћај депозита уколико, као најповољнији понуђач, након отварања понуде, из било ког разлога, одустане од понуде за предметну локацију.

 Понуда лица које није измирило своје обавезе по било ком основу према локалним јавним приходима, а које достави своју понуду, неће бити разматрана, као ни лицу са којим је раскинут, односно коме је отказан уговор о коришћењу локације због неизвршавања обавеза из уговора и то у року од 3 године од дана раскида, односно отказа.

1. Пријаве на оглас подносе се писменим путем у затвореној коверти на адресу: Општина Ариље, ул. Светог Ахилија бр. 53, са напоменом – НЕ ОТВАРАТИ – ПОНУДА ЗА коришћење локације на јавној површини у јавној својини општине за постављање монтажног објекта (киоска).
2. После приспећа пријаве у општину, понуда се не може мењати ни по ком основу.
3. Понуде које су поднете супротно условима из огласа или после истека рока, неће се узети у разматрање.
4. Рок за подношење понуда је најмање 10 дана од дана објављивања позива, односно **до 04. априла/среда/ 2025. године.**
5. Критеријум за оцењивање најповољније понуде је највиша понуђена цена

 Уколико два или више понуђача понуди исту цену, биће изабрана понуда која је раније приспела на адресу општине Ариље.

 У понуди може да се наведе износ из понуде само у апсолутном износу у динарима. Свака унапред неодређена понуда сматраће се непотпуном и и иста ће се одбацити.

1. Јавно отварање понуда ће се одржати **07. априла /понедељак/ у 10,00 часова, у згради општине у канцеларији број 12.**
2. Поступак јавног отварања понуда спроводи Комисија за спровођење поступка давања на коришћење локација за постављање привремених објеката - киоска (у даљем тексту: Комисија), коју образује Општинско веће.
3. Јавно отварање понуда се спроводи у време и на месту које је назначено у јавном позиву. Јавном отварању понуда могу присуствовати сва заинтересована лица.
4. Комисија ће отварати понуде по редоследу приспећа.
5. Комисија сачињава записник о отварању понуда који потписују председник комисије сви присутни чланови и заменици и записничар. Примерак записника се у писаној форми уручује заинтересованим лицима која желе примерак записника..
6. Учесник огласа који добије земљиште на коришћење обавезан је да закључи уговор о коришћењу локације на јавној површини ради постављању мањег монтажног објекта (киоск) у року од 15 дана од дана доношења решења Општинског већа о давањау на коришћење локације.
7. Ако корисник додељеног земљишта не закључи уговор са општином Ариље у наведеном року, сматраће се да је одустао од коришћења, те ће се решење о додели земљишта на коришћење поништити, а корисник ће изгубити право на повраћај уплаћеног депозита.

1. За ближа обавештења о локацијама, типу и величини објеката, заинтересовани се могу обратити Oпштинској управи - Одељењу за урбанизам, изградњу и инспекцијске послове.
2. Овај позив ће се објавити на огласној табли Општинске управе и локалним средствима информисања.

Заменик председника Општинског већа

Мићун Василијевић, с.р.